# 1618.

*Ovo je članak o godini 1618.*

|  |  |
| --- | --- |
| Milenijum:
 | 2. milenijum
 |
| Vjekovi:
 | 16. vijek – **17. vijek** – 18. vijek
 |
| Decenija:
 |  1580-e  1590-e  1600-e  – 1610-e –  1620-e  1630-e  1640-e  |
| Godine:
 | 1615 1616 1617 – **1618** – 1619 1620 1621
 |

1618.. po kalendarima
| Gregorijanski
 | 1618.. (MDCXVIII) |
| Ab urbe condita
 | 2371.
 |
| Islamski
 | 1027–1028.
 |
| Iranski
 | 996–997.
 |
| Hebrejski
 | 5378–5379.
 |
| Bizantski
 | 7126–7127.
 |
| Koptski
 | 1334–1335.
 |
| Hindu kalendari
 |
| • *Vikram Samvat* | 1673–1674.
 |
| • *Shaka Samvat* | 1540–1541.
 |
| • *Kali Yuga* | 4719–4720.
 |
| Kineski
 |
| • Kontinualno
 | 4254–4255.
 |
| • 60 godina
 | Yang Zemlja Konj (od kineske Ng.) |
| Holocenski kalendar
 | 11618.
 |
| p • r • u |
| Podrobnije: Kalendarska era |

Godina **1618** (**MDCXVIII**) bila je redovna godina koja počinje u ponedjeljak po gregorijanskom kalendaru odn. redovna godina koja počinje u četvrtak po 10 dana zaostajućem julijanskom kalendaru.

## Događaji

* januar - Sprovodi se Madridski ugovor: uskoci su proterani iz Senja i uglavnom naseljeni u Otočac, Žumberak, neki u okolinu Pazina i ispod Učke. Senj ipak, mada u mnogo manjoj meri, ostaje središte gusarenja.
* 11. 2. - Biskup Petar Domitrović ustupio unijatskom episkopu Simeonu Vretanji goru Marčevicu na kojoj je sagrađen manastir Marča.
* 26. 2. - Mladi Osman II doveden pučem na sultanski presto umesto nesposobnog strica Mustafe I (do 1622).
* 8. 3. - Johanes Kepler došao do svog Trećeg zakona gibanja planeta oko Sunca (objavio ga dogodine).
* 23. 3. - Ugarski sabor u Požunu, kralj Matija nije došao zbog bolesti, dolazi do sukoba između katolika i protestanata.
* 10. 4. - Nicolò Donato je novi mletački dužd, umire posle 35 dana.

Druga Praška defenestracija
* 7. 5. - Sedam pritužbi Mandžurca Nurhacija dinastiji Ming predstavlja objavu rata, sledi privremeno zauzeće Fushuna i još nekih gradova.
* 15. 5. - Nadvojvoda Ferdinand izabran za novog ugarsko-hrvatskog kralja, Zsigmond Forgách novi palatin.
* 17. 5. - Krčki providur Antonio Priuli je novi mletački dužd (do 1623); u Veneciji je zavladala histerija nakon što je otkrivena španska zavera markiza de Bedmara za zauzeće grada.
* 23. 5. - Druga Praška defenestracija: protestanti bacili dvojicu predstavnika kralja Ferdinanda s prozora - to je znak Češke pobune i **Tridesetogodišnjeg rata**.
* 17. 6. - Novi kralj Ferdinand obećava zasebnom krunidbenom zavjernicom za Hrvatsku i Slavoniju da će Srbe krajišnike izuzeti ispod vojnih vlasti i potčiniti ih političkoj, vojnoj i krivičnoj vlasti vlastele preko posebne komisije.

Ferdinand
* 1. 7. - Ferdinand krunisan za novog ugarsko-hrvatskog kralja (do 1637).
* 20. 7. - Tada nepoznati Pluton u afelu.
* 20. 7. - Bečki biskup i kardinal Melchior Klesl uhapšen zbog slabog odgovora na događanja u Češkoj.
* 23. 7. - Obnovljena Srpska (tj. "Vlaška") komisija za vraćanje Srba u Hrvatskoj feudalnim gospodarima; rad komisije ubrzo prekinut zbog ustanka u Češkoj, naglašeno da se Srbi ne smeju uznemiravati.
* 4. 9. - Alpsko selo Plurs/Piuro zatrpano klizištem, najmanje 1000 mrtvih.
* 18. 9. - Početak 13. baktuna mezoameričkog kalendara (12.0.0.0.0).
* 19. 9. - 21. 11. - Opsada Plzeňa: češki protestanti zauzeli grad.
* 26. 9. - Seravski mir okončava rat između Osmanlija i Safavida, ovim drugima je prepolovljen danak.
* rujan - Turci iz Bosne upadaju u Pokupsku krajinu (oko Sredička i Jamnice) - ban Nikola IX. Frankapan određuje 9. 10. "pučki ustanak" (mobilizaciju) u Hrvatskoj.
* 9. 10. - Pobuna pravoslavaca u Mogiljovu, proteran unijatski episkop Josafat Kuncevič, poljsko-litvanski kralj Sigismund III Vasa će brutalno ugušiti pobunu.
* 29. 10. - Pogubljen Sir Walter Raleigh.
* 9. 11. - Bitka kod Lomnica, protestantska pobeda u Češkoj.
* 13. 11. - Prvi sastanak Dordrehtskog sinoda, bavi se pitanjem arminijanizma.
* 11. 12. - Rusko-poljski rat (1609-1618): potpisano Deulinsko primirje između Rusije i Poljske - Poljska-Litvanija dobija Smolensk i Černjigov, biće pušten patrijarh Filaret, otac cara Mihajla I.

### Kroz godinu

* Zapovijed za gonjenje razbojnika u Kratovu traži da se uhapse kaluđeri iz manastira Lesnovo, Kriva Reka i Trnovo jer navodno pomažu hajducima.
* Brandenburški knez-elektor Johann Sigismund i formalno uz poljski pristanak postaje pruski vojvoda čime nastaje Brandenburg-Pruska (Johann je bolestan, pa umesto njega upravlja supruga Ana).
* 1618-39 - *Bündner Wirren* (Savezni nemir) u švajcarskom kantonu Graubünden.
* Teatro Farnese u Parmi se smatra prvim pozorištem sa proscenijem.
* Kinesko poslanstvo poklonilo čaj ruskom caru.

## Rođenja

* 15. 6. - François Blondel, arhitekta († 1686)
* 4. 11. - Aurangzeb, mogulski car († 1707)
* pribl. - Juraj Križanić, misionar i pan-slavista († 1683)

## Smrti

* 16. 3. - Giovanni Bembo, mletački dužd (\* 1543)
* 9. 5. - Nicolò Donato, mletački dužd (\* 1540)
* 29. 10. - Walter Raleigh, dvoranin i istraživač (\* ca. 1554)
* ? - Poglavica Powhatan (Wahunsenacawh)

## Reference

Literatura
* *Historija naroda Jugoslavije II*, Školska knjiga Zagreb, 1959
* *Istorija srpskog naroda*, Treća knjiga, prvi tom, Srbi pod tuđinskom vlašću 1537-1699, SKZ Beograd 1993, ISBN 86-379-0383-5
* Rudolf Horvat, *Ban Nikola Frankopan Tržački* (hr Wikisource)